Kookkuns: Blomkool-slaai / Salade de choux-fleurs
Blomkool-slaai / Salade de choux-fleurs
Breek ’n kop gekookte blomkool in stukkies. Dit moet nog ferm wees. As dit pap is werk dit nie.
Plaas die blomkool in ’n slaaibak en bedruip met ’n Franse slaaisous.
Voeg 5 mℓ vars gekapte kerwel by en roer versigtig deur.
Opsioneel: Voeg slaaiblare by.
op 7/06/2015 11:40:00 am Dr Gerald Gaigher het aan die einde Februarie 2015 afgetree na 44 jaar in Rustenburg. Lees hier meer daaroor. Dr Tine van Egdom het aan die einde van November 2015 verhuis na Engeland en Dr Lorette Goosen het verhuis na Kwazulu Natal. Verder het Dr Zani van Rooyen ook oorsee vertrek! Die veeartse tans by Bergbos Dierekliniek het egter steeds meer as 60 jaar se ondervinding gesamentlik! Hier volg 'n kort beskrywing van elkeen se loopbaan:
Kobus Grobler kom oorspronklik van Pretoria en het in 1987 sy graad verwerf. Hy is getroud met Magda en het twee dogters en 'n seun. Na twee jaar diensplig op Mogwase het hy vir sewe maande in Kemptonpark in 'n kleindierkliniek gewerk. In September 1990 het hy by Protea Dierekliniek begin. Hy stel baie belang in chirurgie, veral in kleindiere. Hy is baie geïnteresseer in Skeppingsleer en is die outeur van 'n webblad daaroor. Hy het ook hierdie webblad ontwerp en is verantwoordelik vir die instandhouding daarvan.
Komende van Middelburg het Newton Sparks in 1993 sy studies voltooi. Hy en Karlien het 'n seun en 'n dogter. Newton hou baie daarvan om met wild te werk en geniet ook kleindierchirurgie. Hy het in 1994 hier begin en is die 'argitek' agter die nuwe kliniek in Bergboslaan. Sy stokperdjies sluit in vlieghengel, groei van broodbome, seil en stap.
Dr Carmen Booyse het in 2001 die graad BSc Agric verwerf, gevolg deur 'n honneurs- en Meestersgraad in die gedrag van Witrenosters. In 2011 het sy as veearts gekwalifiseer. Na vier jaar in gemengde praktyk in Groblersdal, doen sy lokumwerk by verskeie kleindierpraktyke waarna sy by Bergbos Dierekliniek aansluit in Augustus 2017. Sy is ook gekwalifiseer in veterinêre akupunktuur. Sy hou baie van gholf en lees en beywer haar vir die behandeling van al haar pasiënte op 'n holistiese basis.
Dr Chené Stoffberg het in 2017 as veearts gekwalifiseer. In 2018 voltooi sy haar gemeenskapsdiensjaar in Prieska in die Noord-Kaap waarna sy na Rustenburg verhuis. Sy het vir nege maande ondervinding opgedoen by verskeie gemengde praktyke in die omgewing. Sy sluit in Oktober 2019 aan by Bergbos Dierekliniek. Sy is baie lief vir die buitelewe en spandeer haar vrye tyd aan stokperdjies soos stap, duik en bergfietsry.